Omar Sharif

Omar SHARIF (originale Michael Shalhoub (10-an de aprilo 1932 en Aleksandrio, Egiptio - 10-an de julio 2015 en Kairo, Egiptio) estis egipta aktoro; li rikoltis la sukcesojn per sia alloga, vireca aspekto.

Li studis en anglaj lernejoj de Kairo.
Li komence rolludis sen ia ajn aktora edukado; li iĝis baldaŭ la plej populara kinostelulo de la arablingva areo, poste li fondis kun sia edzino Fatem Hamama propran filman entreprenon.

Oni ekatentis pri li en Hollywood fine de la 1950-aj jaroj. La mondsukceson por li portis la filmo Lawrence of Arabia (Laŭrencio de Arabio) de David Lean, prezentita en 1962. Lian sekvan gravan rolon donis same Lean en la filmo de Doctor Zhivago ("Doktoro Ĵivago"; 1965). Li poste ludis en gravaj usonaj filmoj kiel Funny Girl (1968) aŭ Mackenna's Gold (1969).

Li ludis en Eŭropo en filmo Mayerling (1968) de la brita Terence Young, en Le Casse (1972) de la franca Henri Verneuil kaj en Isla misteriosa (1973) de la hispana Juan Antonio Bardem.

Unu el lastaj gravaj roloj estis en filmo Les possédés (1988) de Andrzej Wajda (adaptado de Dostojevskij-verkaĵo en Francio). En la 1990-aj jaroj li aperis ĉefe en televidaj filmoj. En 2003 li ludis la ĉefrolon de Monsieur Ibrahim et les fleurs du Coran.

Kategorio:Egiptaj aktoroj
Kategorio:Konvertitoj de katolikismo al islamo
Kategorio:Naskiĝintoj la 10-an de aprilo
Kategorio:Mortintoj la 10-an de julio
Kategorio:Egiptaj islamanoj